આ વાત કચરાની સાઈટ નજીક રહેતા કેટલાક લોકો તથા ગૌરક્ષકોને ખબર પડતા સ્થળ ઉપર લોકો ભેગા થઈ ગયા હતા. મૃત ગાય નજીક કચરો હતો અને આ કચરામાંથી ધુમાડો આવતા કેટલાક લોકો ઉશ્કેરાયા હતા. સ્થળ ઉપર ભેગા થયેલા લોકોમાં તરહતરહની શંકા થઈ હતી. બે બે મૃત ગાયોને કચરાની સાઈટે નાંખી તેના ઉપર કચરો નાંખી દેવાની વાતે લોકોમાં ઉશ્કેરાટ જોવા મળ્યો હતો. તાબડતોડ વિજલપોર પાલિકાના પ્રમુખ જગદીશ મોદીને સ્થળ ઉપર બોલાવાયા હતા. જેને ઉગ્ર રજૂઆતો થઈ હતી. વિજલપોર પોલીસ પણ સ્થળ ઉપર પહોંચી ગઈ હતી.